## Uputa za primjenu Uredbe o plaćama

### NN 27/1994 (5.4.1994.), Uputa za primjenu Uredbe o plaćama

# ZAVOD ZA PLATNI PROMET

Na temelju članka 7. Uredbe o plaćama ("Narodne novine", broj
26/94) glavni direktor Zavoda za platni promet donosi

## UPUTU

### za primjenu Uredbe o plaćama

1. Ovom Uputom utvrđuje se način sastvjanja i dostavljanja obračuna
za isplatu plaća i naknada troškova materijalnih prava koje pravne osobe
mogu isplatiti u travnju 1994. godine.

Sve pravne osobe, te tijela, organi i organizacije koji se financiraju
iz državnog, županijskih opčinskih i gradskih proraćuna ili društvenih
fondova, obračun plaća u travnju sastavljaju na Obrascu P/94-4 Izvještaj
o isplatama plaća u mjesecu 1994.godine.

Obraćun naknada troškova materijalnih prava radnika pravne osobe iz
članka 3. Uredbe sastavljaju na Obrascu TMP/93 - Izvještaj o isplatama
naknada materijalnih prava radnika.

Obrasci P/94-4 i TMP/93 sastavni su djelovi ove Upute. Obraćune na obrascima
iz prethodnih stavaka obveznici dostavljaju u jednom primjerku nadležnoj
jedinici Zavoda za platni promet pri svakoj isplati plaća, odnosno pri
svakoj isplati naknada troškova materijalnih prava, a konačni mjesečni
obraćun na obrascu TMP/93 - Izvještaj o isplatama naknada materijalnih
prava radnika dostavljaju u jednom primjerku do 5 -og u mjesecu za prethodni
mjesec.

2. Podaci u obrascu P/94-4 - Izvještaj o isplatama plaća u mjesecu --
1994. godine iskazuju se:

2.1. Na rednom broju 1. iskazuje se podatak o masi plaća isplaćenih
u ožujku odnosno masi plaća dopuštenih za isplatu u ožujku 1994. godine.
Podatak se uzima s rednog broja 5 ili rednog broja 8 Obrasca P/94-3.

2.2. Na rednom broju 2 Iskazuje se broj zaposlenih radnika kojima je
isplačena plaća u prethodnom mjesecu.

2.3. Na rednom broju 3 iskazuje se broj zaposlenih radnika kojima se
isplaćuje plaća u tekućem mjesecu.

Broj radnika iz točke 2.2. i 2.3. utvrđuje se tako, da se broj ostvarenih
sati rada i sati rada za koje radnici primaju naknadu plaće iz sredstava
pravne osobe podijeli s brojem mogućih sati rada.

2.4. Na rednom broju 4 podatak se izračunava prema formuli danoj u obrascu
uz taj redni broj. Podatak se u obrazac unosi s pet decimalnih mjesta.

2.5. Na rednom broju 5 podatak se izračunava prema formuli danoj u obrascu
uz taj redni broj.

2.6. Na rednom broju 6 iskazuje se iznos dijela mase sredstava isplaćene
za plaće u mjesecu u kojem se obavlja isplata s doprinosima, porezima i
prirezima

2.7. Na rednom broju 7 iskazuje se iznos mase sredstava za plaće iz
naloga za isplatu u tom mjesecu s doprinosima, porezima i prirezima.

2.8. Na rednom broju 8 iskazuje se podatak prema opi su iz obrasca,
a ne može biti veći od podatka iskazanog na rednom broju 5.

2.9. Na rednom broju 9 iskazuje se isplaćena masa plaća po odbitku doprinosa,
poreza i prireza. Taj podatak se izvodi s rednog broja 8.

2.10. Na rednom broju 10 iskazuje se podatak o iznosu najniže pojedinačne
isplaćene plaće za puno radno vrijeme u bruto iznosu.

2.11. Na rednom broju 11 iskazuje se iznos najviše pojedinačne isplaćene
plaće bruto koja za pravne osobe, tijela, organe i organizacije iz članka
4. Uredbe u travnju 1994. godine ne može biti veća od 11.1 16.289 HRD ako
Odlukom Sabora Republike Hrvatske ili Vlade Republike Hrvatske nije drugaćije
određeno.

2.12. Na rednim brojevima 12 i 13 podaci se iskazuju prema opisu iz
obrasca, za puno radno vrijeme.

2.13. Pravne osobe iz članka 2. Uredbe iskazuju podatke na rednim brojevima
3 i 6 do 13.

3. Podaci u Obrascu TMP/93 - Izvještaj o isplatama naknada troškova
materijalnih prava radnika iskazuju se:

3.1. U koloni 3 iskazuje se pravo na isplatu naknada po radniku temeljem
kolektivnog ugovora.

3.2. U koloni 4 iskazuje se iznos moguće isplate naknade radniku temeljem
članka 6. Uredbe o plaćama.

3.3. U koloni 5 iskazuje se broj radnika kojima se isplaćuje naknada,
osim na rednom broju 4 gdje se iskazuje broj dnevnica i na rednom broju
7 gdje se iskazuje broj kilometara.

3.4. U koloni 6 iskazuje se iznos moguće svote za isplatu naknade, a
utvrđuje se računski prema opisu u obrascu

3.5. U koloni 7 iskazuje se iznos o stvarnoj isplati naknade.

4. Sastavni dio ove Upute su obrasci: Obrazac P/94-4 Izvještaj o isplatama
plaća u mjesecu -- 1994. godine i Obrazac TMP/93 - Izvještaj o isplatama
naknada troškova materijalnih prava radnika u mjesecu -- 1994. godine.

5. Ova Uputa stupa na snagu danom objave u "Narodnim novinama",
a primjenjuje se od 1. travnja 1994. godine.

Broj: I-853/94

Zagreb, 1. travnja 1994.

Glavni direktor

**mr. Bogomil Cota, v. r.**

---

```
OBRAZAC P/94-A

Raz.broj.       Broj oznaka jedinice ZAP-a      Osnovni račun           Individualna par.       Pos. oznake

____________________________________________________________
                (Naziv i mjesto pravne osoba)

IZVJEŠTAJ O ISPLATAMA PLAĆA
u mjesecu_____________  1994. godine
                - iznos u HRD
                - broj radnika u cijalom broju
                - koeficijent korekcije s pet decmalnih mjasta

Redni broj                      OPIS                                    AOP oznaka              IZNOS
1                               2                                               3               4
1.              Broj zaposlenih radnika kojima je isplaćena plaća
                u prethodnom mjesecu                                    01
2.              Masa plaća u ožujku (red. br. 5 ili 8 Obrasca P/94-3)   02
3.              Broj zaposlenih radnika kojima se isplaćuje plaća u
                tekućem mjescu                                          03
4.              Koeficijent korekcija po osnovi broja zaposlenih radnika
                (rad. br. 3. rad. br. 2)                                                04
5.              Dopuštena masa plaća u travnju 1994.
                (red. br.1 x red. br. 4)                                                05
6.              Isplaćeni dio mase plaća u mjesecu                              06
7.              Iznos masa plaća iz naloga za isplatu                           07
8.              Ukupno isplaćena masa plaća u mjesecu
                (red. br. 6 + red. br. 7)                                       08
9.              Isplaćena masa plaća po odbitku doprinosa, poreza i prireza 09
10.             Iznos najniže pojednačne isplaćene plaće                        10
11.             Iznos najviše pojedinačne isplaćene plaće                       11
12.             Broj zaposlenih radnika kojima je isplaćena plaća
                niža od najniža osnovna plaća                                   12
13.     Broj zaposlenih radnika kojima je isplaćena minimalna plaća             13

U ________________________________,dana_________ 1994.

Obračun saslavio-la: _________  Rukovoditelj:_____________

                                M.P.
Pečat ZAP-a                                     Datum primitka:____________
Kontrolu obavili:
1.__________________
2.__________________

```

Uputa, NN 27/1994-489
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)